Yhteinen ehdotus NEUVOSTON ASETUS Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 muuttamisesta /* JOIN/2012/037 final - 2012/0368 (NLE) */





PERUSTELUT (1) Neuvosto antoi 18 päivänä tammikuuta 2012 asetuksen (EU) N:o 36/2012 Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta Syyriaan kohdistuvista rajoittavista toimenpiteistä 1 päivänä joulukuuta 2011 annetun neuvoston päätöksen 2011/782/YUTP täytäntöön panemiseksi. (2) Neuvosto hyväksyi 15 päivänä lokakuuta 2012 päätöksen 2012/634/YUTP, jolla muutettiin 1 päivänä joulukuuta 2011 annettua päätöstä 2012/782/YUTP. Kyseiset muutokset otettiin osaksi 29 päivänä marraskuuta 2012 annettua neuvoston päätöstä 2012/739/YUTP, jolla kumottiin ja korvattiin 1 päivänä joulukuuta 2011 annettu neuvoston päätös 2011/782/YUTP. Lisäseikkojen vuoksi 18 päivänä tammikuuta 2012 annettua asetusta (EU) N:o 36/2011 olisi muutettava. (3) Neuvoston päätökseen 2012/739/YUTP sisällytettyihin lisäkieltoihin kuuluu sellaisten tarvikkeiden, joita voidaan käyttää kansallisiin tukahduttamistoimiin, osto-, tuonti- tai kuljetuskielto, sekä kyseisten tarvikkeiden ostoon annettavaa rahoitusta tai rahoitusapua koskeva kielto. (4) On myös välttämätöntä varmistaa, että Syrian Arab Airlines -lentoyhtiöön sovellettavat rajoittavat toimenpiteet eivät estä toteuttamasta toimia tai liiketoimia, joiden yksinomaisena tarkoituksena on unionin kansalaisten ja heidän perheenjäsentensä evakuoiminen Syyriasta. (5) Voimassa oleviin toimenpiteisiin on välttämätöntä tehdä tiettyjä teknisiä muutoksia. Erityisesti tiettyjä varainsiirtojen valvontaa koskevia säännöksiä olisi tarkasteltava uudelleen, jotta toimivaltaiset viranomaiset ja toimijat voisivat soveltaa niitä helpommin ja jotta tämän asetuksen säännösten kiertäminen estettäisiin. (6) Asetuksen (EU) N:o 36/2012 29 artiklan 2 kohdan mukaisesti toimitettuja tai vastaanotettuja tietoja saa käyttää vain niihin tarkoituksiin, joita varten ne on toimitettu tai vastaanotettu. Kyseisen säännöksen pitäisi riittää selventämään, että tämä ei estä jäsenvaltioita toimittamasta tällaisia tietoja Syyrialle ja muille jäsenvaltioille kansallisen lainsäädännön mukaisesti, jos kavallettuja varoja voidaan näin periä takaisin. 2012/0368 (NLE) Yhteinen ehdotus NEUVOSTON ASETUS Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 215 artiklan, ottaa huomioon Syyriaan kohdistuvista rajoittavista toimenpiteistä ja päätöksen 2011/782/YUTP kumoamisesta 29 päivänä marraskuuta 2012 annetun neuvoston päätöksen 2012/739/YUTP[1], ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen, sekä katsoo seuraavaa: (1) Neuvosto antoi 18 päivänä tammikuuta 2012 asetuksen (EU) N:o 36/2012[2] Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta Syyriaan kohdistuvista rajoittavista toimenpiteistä ja asetuksen (EU) N:o 442/2011 kumoamisesta 1 päivänä joulukuuta 2011 annetun neuvoston päätöksen 2011/782/YUTP[3] täytäntöön panemiseksi. (2) Neuvosto hyväksyi 29 päivänä marraskuuta 2012 päätöksen 2012/739/YUTP, jolla kumottiin ja korvattiin 1 päivänä joulukuuta 2011 annettu neuvoston päätös 2011/782/YUTP. (3) Neuvoston päätöksessä 2012/739/YUTP on päätetty kieltää sellaisten tarvikkeiden, joita voidaan käyttää kansallisiin tukahduttamistoimiin, osto, tuonti tai kuljettaminen, sekä kyseisten tarvikkeiden ostoon annettava rahoitus tai rahoitusapu. (4) Voimassa oleviin toimenpiteisiin on välttämätöntä tehdä tiettyjä teknisiä muutoksia. Erityisesti tiettyjä varainsiirtojen valvontaa koskevia säännöksiä olisi tarkasteltava uudelleen, jotta toimivaltaiset viranomaiset ja toimijat voisivat soveltaa niitä helpommin ja jotta tämän asetuksen säännösten kiertäminen estettäisiin. On myös välttämätöntä selventää, että Syrian Arab Airlines -lentoyhtiöön sovellettavat rajoittavat toimenpiteet eivät saisi estää toteuttamasta toimia tai liiketoimia, joiden yksinomaisena tarkoituksena on unionin kansalaisten ja heidän perheenjäsentensä evakuoiminen Syyriasta. (5) Tammikuun 18 päivänä 2012 annetun asetuksen (EU) N:o 36/2012 29 artiklassa säädetään tiedoista, joita henkilöiden, yhteisöjen ja elinten on toimitettava asetuksen noudattamisen helpottamiseksi. Asetuksen 29 artiklan 2 kohdassa säädetään, että toimitettuja tai vastaanotettuja tietoja saa käyttää vain niihin tarkoituksiin, joita varten ne on toimitettu tai vastaanotettu. Asetuksen 29 artiklan 2 kohta ei kuitenkaan estä jäsenvaltioita toimittamasta tarvittaessa tällaisia tietoja Syyrialle ja muille jäsenvaltioille kansallisen lainsäädännön mukaisesti ja kavallettujen varojen takaisinperinnän edistämistä varten. (6) On myös välttämätöntä päivittää asetus (EY) N:o 1210/2003 jäsenvaltioiden ilmoittamia toimivaltaisia viranomaisia koskevien viimeisimpien tietojen perusteella ja päivittää Euroopan komission osoite. (7) Sen vuoksi asetusta (EU) N:o 36/2012 olisi muutettava, ON HYVÄKSYNYT TÄMÄN ASETUKSEN: Muutetaan asetus (EU) N:o 36/2012 seuraavasti: (1) Lisätään 3 artiklan jälkeen 3 a artikla seuraavasti: ”3a artikla Kielletään (a) sellaisten liitteessä I lueteltujen tarvikkeiden, joita voidaan käyttää kansallisiin tukahduttamistoimiin, osto, tuonti tai kuljettaminen Syyriasta tai edellä mainittujen Syyriasta peräisin olevien tarvikkeiden osto, tuonti tai kuljettaminen; (b) rahoituksen tai rahoitusavun myöntäminen suoraan tai välillisesti, mukaan lukien johdannaiset, vakuutukset ja jälleenvakuutukset sekä a alakohdassa tarkoitettuja ostoja, tuonteja tai kuljetuksia koskeviin vakuutuksiin ja jälleenvakuutuksiin liittyvät välityspalvelut; tai (c) tietoinen tai tarkoituksellinen osallistuminen toimintaan, jonka tavoitteena tai seurauksena on a alakohdassa tarkoitettujen kieltojen kiertäminen.” (2) Korvataan 18 artikla seuraavasti: ”18 artikla 1. Poiketen siitä, mitä 14 artiklassa säädetään, liitteessä III luetelluilla verkkosivuilla mainitut jäsenvaltioiden toimivaltaiset viranomaiset voivat sallia tiettyjen jäädytettyjen varojen tai taloudellisten resurssien vapauttamisen, jos seuraavat ehdot täyttyvät: (a) kyseisiin varoihin tai taloudellisiin resursseihin kohdistuu välimiesoikeuden päätös, joka on annettu ennen sitä päivää, jona 14 artiklassa tarkoitettu luonnollinen tai oikeushenkilö, yhteisö tai elin on sisällytetty liitteessä II tai IIa olevaan luetteloon, tai tuomioistuimen tai viranomaisen Euroopan unionissa antama päätös tai kyseisessä jäsenvaltiossa täytäntöönpanokelpoinen tuomioistuimen päätös, joka on annettu ennen tuota päivää tai sen jälkeen; (b) varoja tai taloudellisia resursseja käytetään yksinomaan kattamaan tällaisella päätöksellä turvatut tai tällaisella päätöksellä vahvistetut saatavat niiden lakien ja asetusten asettamissa rajoissa, jotka koskevat sellaisten henkilöiden oikeuksia, joilla on näitä saatavia; (c) päätöstä ei ole annettu liitteessä II tai IIa mainitun luonnollisen tai oikeushenkilön, yhteisön tai elimen eduksi; (d) päätöksen tunnustaminen ei ole asianomaisen jäsenvaltion oikeusjärjestyksen perusteiden vastaista. 2. Asianomaisen jäsenvaltion on ilmoitettava muille jäsenvaltioille ja komissiolle kaikista tämän artiklan nojalla annetuista luvista.” (3) Lisätään 21 a artiklaan 3 kohta seuraavasti: ”3. Edellä oleva 14 artiklan 2 kohta ei estä toteuttamasta Syrian Arab Airlines -yhtiön osalta toimia tai liiketoimia, joiden yksinomaisena tarkoituksena on unionin kansalaisten ja heidän perheenjäsentensä evakuoiminen Syyriasta.” (4) Lisätään 29 artiklaan 3 kohta seuraavasti: ”3. Edellä oleva 2 kohta ei estä jäsenvaltioita toimittamasta tarvittaessa tällaisia tietoja Syyrialle ja muille jäsenvaltioille kansallisen lainsäädäntönsä mukaisesti ja kavallettujen varojen takaisinperinnän edistämistä varten.” (5) Korvataan liite III tämän asetuksen liitteellä. Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE ”LIITE III LUETTELO JÄSENVALTIOIDEN TOIMIVALTAISISTA VIRANOMAISISTA JA OSOITE EUROOPAN KOMISSIOLLE TOIMITETTAVIA ILMOITUKSIA VARTEN A. Jäsenvaltioiden toimivaltaiset viranomaiset: BELGIA http://www.diplomatie.be/eusanctions BULGARIA http://www.mfa.bg/en/pages/135/index.html TŠEKKI http://www.mfcr.cz/mezinarodnisankce TANSKA http://um.dk/da/politik-og-diplomati/retsorden/sanktioner/ SAKSA http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html VIRO http://www.vm.ee/est/kat_622/ IRLANTI http://www.dfa.ie/home/index.aspx?id=28519 KREIKKA http://www.mfa.gr/en/foreign-policy/global-issues/international-sanctions.html ESPANJA http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx RANSKA http://www.diplomatie.gouv.fr/autorites-sanctions/ ITALIA http://www.esteri.it/MAE/IT/Politica_Europea/Deroghe.htm KYPROS http://www.mfa.gov.cy/sanctions LATVIA http://www.mfa.gov.lv/en/security/4539 LIETTUA http://www.urm.lt/sanctions LUXEMBURG http://www.mae.lu/sanctions UNKARI http://www.kulugyminiszterium.hu/kum/hu/bal/Kulpolitikank/nemzetkozi_szankciok/ MALTA http://www.doi.gov.mt/EN/bodies/boards/sanctions_monitoring.asp ALANKOMAAT www.rijksoverheid.nl/onderwerpen/internationale-vrede-en-veiligheid/sancties ITÄVALTA http://www.bmeia.gv.at/view.php3?f_id=12750&LNG=en&version= PUOLA http://www.msz.gov.pl PORTUGALI http://www.min-nestrangeiros.pt ROMANIA http://www.mae.ro/node/1548 SLOVENIA http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/ SLOVAKIA http://www.foreign.gov.sk SUOMI http://formin.finland.fi/kvyhteistyo/pakotteet RUOTSI http://www.ud.se/sanktioner YHDISTYNYT KUNINGASKUNTA www.fco.gov.uk/competentauthorities B. Osoite Euroopan komissiolle toimitettavia ilmoituksia varten: European Commission Service for Foreign Policy Instruments (FPI) EEAS 02/309 B-1049 Brussels Belgium” [1] EUVL L 330, 30.11.2012, s. 21. [2] EUVL L 16, 19.1.2012, s. 1. [3] EUVL L 319, 2.12.2011, s. 56.